**KAKO PRIPREMITI I ODRŽATI PREDAVANJE – UPUTE**

**1. PRIKUPLJANJE GRAĐE**

**2. RASPOREĐIVANJE GRAĐE**

**3. NACRT PREDAVANJA**

**4. JAVNO PREDAVANJE**

**1. PRIKUPLJANJE GRAĐE**

* Kad ste izabrali temu, trebate prikupiti podatke o temi – definicije, objašnjenja, mišljenja drugih, mišljenja autoriteta, statistiku i dr.
* Potrebnu građu potražite u različitim izvorima: knjižnica, internet, časopisi i sl.
* Pritom možete načini podsjetničke kartice – na svakoj napišite neku misao (možete mijenjati redoslijed misli dok ne utvrdite zadovoljavajući poredak; možete izbaciti ono što vam se čini nebitnim, dopunjavati misli).

**2. RASPOREĐIVANJE GRAĐE**

* Kad ste prikupili građu, proučite ju i odaberite sasržaje koje ćete upotrijebiti za obradu teme.
* Odaberite najvažnije informacije i podatke, a onda odredite redoslijed izlaganja.
* Sve to rasporedite u tri cjeline – uvod, razradu i zaključak.

**3. NACRT PREDAVANJA**

* Pri izradi nacrta predavanja odredite u njemu tri dijela: uvodni, središnji i završni dio.

**I. UVOD**

* (najavljujete i objašnjavate temu) – kažete o čemu ćete govoriti
* tu morate zadobiti pozornost slušatelja (npr. nekom zanimljivošću ili šalom koja mora biti primjerena prilici)

**II. RAZRADA**

* (naracija i argumentacija) – dokazujete svoje tvrdnje (misli) argumentima koji moraju biti razumljivi, a stil jasan

**III. ZAVRŠETAK**

* (kažete o čemu ste govorili) – možete sažeti govor ili ponoviti jednu do dvije glavne misli iz govora

**Izradite vizualni materijal – PowerPoint prezentaciju ili plakat.**

**Imajte na umu da je tekst na prezentaciji ili na plakatu samo podsjetnik koji vas vodi u vašem izlaganju (ne služi čitanju).**

**Zapamćivanje predavanja**

* Nije potrebno učiti napamet cijelo predavanje – upamtite ga djelomično pa ćete moći slobodnije govoriti.
* Pripremite jednostavne i kratke bilješke koje ćete imati pored sebe i kojima se možete lako poslužiti. Čitati smijete samo one dijelove koje nema smisla učiti napamet (citati, definicije, statistika i sl.).
* Ponašajte se poput glumca. Pripremite interpretaciju govora (pazite na jačinu glasa, ton, intonaciju, ritam, brzinu govorenja, stanke, mimiku i geste).

**4. JAVNO PREDAVANJE**

* Svoje predavanje izgovarajte što prirodnije, a da biste bili opušteni i da biste druge uvjerili u ono što govorite, pomoći će vam dobra priprema.
* Pazite na vrijeme izlaganja (do 10 minuta).
* **Uporaba hrvatskoga standardnog jezika je OBAVEZNA!**

**NEKOLIKO SAVJETA ZA DOBAR GOVOR**

* Pazite na izgovor svake riječi!
* Ponekad navedite i citat!
* Budite jednostavni!
* Pojačat ćete uvjerljivost ako nekoliko puta ponovite istu misao!
* Važan je kontakt očima: tijekom govora neka vaše oči lutaju po licima vaših slušatelja s lijeva nadesno, tako da publika dobije dojam da se obraćate svima.
* **Nasmiješite se.** Budite iskreni, izbjegavajte laskanje i pretjerivanja!

Izvor: Dragica Dujmović-Markusi: Fon – Fon 3